Public procurement notice: Modification Of A Contract/Concession During Its Term
Published: 2018-08-22
Buyer: Region Midtjylland - Regionshospitalet Silkeborg
Country: DK
Contract type: Services
Procedure: Restricted procedure
CPV classification: 71000000 | 71200000 | 71210000 | 71221000 | 71300000

Technical requirements: Regionshospitalet Silkeborg er midt i en proces, som skal forbedre de fysiske rammer på hospitalet. Fase 1-3 er afsluttet. Udbuddet igangsat ved bekendtgørelse 2016/S 217-394996 omfattede fase 4 og 5. Fase 4 omfattede ombygning af dagkirurgi ved udvidelse af de eksisterende 4 operationsstuer til 5 operationsstuer med mere plads til udførelse af pladskrævende operationer. Ombygningen skal udover at tilføre ekstra kapacitet også medføre en forbedret logistik og forbedret udnyttelse af operationsstuerne, som tilsammen vil medføre en stærkt optimeret udnyttelse af operationskapaciteten. Fase 5 omfattede ombygning af personalefaciliteter til støttefunktioner til dagkirurgi og operationsafsnit. Regionshospitalet skal være i fuld drift under hele ombygningen. Ombygningsarbejderne omfatter i alt ca. 1 400 m2 bruttoetageareal.
Ved et udbud med prækvalifikation efter udbudsloven skal en klage over ikke at være blevet prækvalificeret indgives inden 20 kalenderdage regnet fra dagen efter ordregiverens afsendelse af underretning om prækvalifikation.
Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III skal være indgivet til Klagenævnet inden 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt. Har ordregiveren fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsloven har indgået en kontrakt uden forudgående offentliggørelse af en udbudsbekendtgørelse være indgivet til Klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt. Klagen vedlægges et klagegebyr på 20 000 DKK. Uddybende vejledning kan findes på: https://erhvervsstyrelsen.dk/klagevejledning-0
Jf. II.2.4. Efter udbuddet har det været nødvendigt at udvide totalrådgivningsydelsen med de i afsnit VII.2.1) angivne ydelser. Ændringen foretages i henhold til Udbudslovens § 181, idet det bemærkes, at den samlede økonomiske ændring ikke overstiger 50% af den oprindelige kontraktværdi.
Nedennævnte supplerende ydelser indkøbes fra den oprindelige leverandør (Arkitema) i henhold til Udbudslovens § 181, idet anvendelse af en anden leverandør:
- vil forårsage betydelige problemer eller en væsentlig forøgelse af ordregivers omkostninger, og når
- værdien af den supplerende ydelse ikke overstiger 50% af værdien af den oprindelige kontrakt (også når disse lægges sammen),
- Miljøsanering: Omfanget af totalrådgivningsydelser forbundet med miljøsanering er større end forventet i den oprindelige kontrakt, da undersøgelser har påvist asbestrester over de eksisterende lofter. Miljøsaneringen, herunder den tekniske rådgivning forbundet hermed, skal dog nødvendigvis udføres for at færdiggøre ombygningsprojektet. Honoraret forbundet hermed beløber sig til 180 000 DKK ekskl. moms,
- OP-lamper og mediebroer: I henhold til den oprindelige kontrakt skal totalrådgiver som en del af den oprindelige ydelse indhente oplysninger om medicoteknisk udstyr samt indarbejde disse oplysninger i rumskemaer – men skal dog ikke projektere herudover ifht. dette udstyr, ligesom værdien heraf ikke skal indgå som en del af den økonomiske ramme for projektet. Ombygningen vil dog fremstå ufærdig, hvis ikke det nødvendige faste inventar er indtænkt, projekteret og indkøbt i forbindelse med ombygningsarbejderne, hvorfor indkøb af disse supplerende ydelser er nødvendige for færdiggørelsen af projektet. Honoraret forbundet hermed beløber sig til 125 000 DKK ekskl. moms,
- Ombygning af forrum: Ombygning af forrum er efter tildeling af kontrakten fundet nødvendig for at sikre den fornødne funktionalitet og dermed et hensigtsmæssigt arbejdsmiljø i forbindelse med de af ombygningen omfattede operationsstuer. Ombygning af forrum til eksisterende OP-stuer udføres samtidig med øvrig ombygning for at optimere renhedsklassen på operationsluft i eksisterende OP-stuer. Ombygningen har dermed direkte forbindelse til de oprindelige ydelser, og vurderes også nødvendig for, at opnå en færdig hovedydelse. Honoraret forbundet hermed beløber sig til 57 500 DKK ekskl. moms.
Det er vurderingen, at udførelse af ydelserne vedrørende miljøsanering, OP-lamper og mediebroer og ombygning af forrum ikke meningsfyldt kan tildeles en anden teknisk rådgiver, idet ydelserne skal leveres i direkte fysisk sammenhæng med det oprindelige ombygningsprojekt, og idet en inddragelse af en ny teknisk rådgiver vil medføre store udfordringer med håndtering af de komplekse tekniske og ansvarsmæssige grænseflader rådgiverne imellem, som uundgåeligt vil medføre en ekstraudgift til administration for Regionen. Hertil kommer, at selve udgifterne til gennemførelsen af indkøbet af de supplerende rådgiverydelser hos anden rådgiver også vil påføre Regionen en yderligere omkostning. Det bemærkes også, at det i forbindelse med ombygning af en operationsafdeling i fuld drift er særligt kritisk, at alle arbejder planlægges med mindst mulig påvirkning af driften, og derfor er der en klar driftmæssig og sikkerhedsmæssig fordel forbundet med at gøre brug af det samme rådgiverteam.


Winner: Arkitema Architects K/S